text: 趙恂如，字侯聖，廣東廣州府番禺縣民籍，順德縣人。明朝政治人物。生平.弱冠補郡文學，萬曆四十六年己未科進士，初授中書舍人，分較京闈，稱得人。屢奉使星軺，徧馳閩楚呉越間，帝嘉其勞，首擢銓部。有清通簡要之譽，敭歴四司，以養痾請假。尋命按察西蜀，復辭歸，年七十而卒。生平孝友，儉樸有古君子風，祀郡邑鄉賢。
metadata: erhwenkuo/wikipedia-zhtw
metadata: 趙恂如
metadata: https://zh.wikipedia.org/wiki?curid=7480950